哈利波特

《**哈利波特**》，小說，七卷，英國文人羅琳撰。幻設英國巫界故事，奇想天外。云有哈利·詹姆·波特，學於巫覡之校，曰霍格華茲。哈利少時，有佛地魔，欲霸天下，哈利與師友共阻之，是爲梗槪。

初，羅琳爲孀婦，家徒四壁，赤貧如洗。撰文之際，幼女嗷嗷待哺。一旦脫稿上梓，倫敦紙價立貴。天下諸語，殆備譯書。羅琳得陶朱、猗頓之富矣。

## 概要
昔有史萊哲林之裔號佛地魔者，少孤，求學於霍格華茲，學成爲惡，以巫術塗炭生靈。一日，呪殺哈利雙親，將殺哈利，反爲己術所傷，遂隱遁。鄧不利多取哈利歸，俾之寄寓其姨。及其長，令海格引之，如霍格華茲，以學巫術。哈利用是結交榮恩、妙麗、奈威、露娜。鄧不利多嘗結鳳凰社，哈利亦與社人爲友。哈利歷盡奇險，九死一生，終挫佛地魔復辟之圖，刃此邪巫，寧巫界。

## 諸卷

### 卷一

卷一，哈利波特與哲人石。哈利波特，生未幾而孤。某日夜，見托於德思禮府。遺之者二人：一曰麥米奈娃，能化己爲貓；一曰魯霸海格，體壯如牛，能馭飛天摩托。既寘哈利，遂離之。德思禮氏愛其子，名曰達力。而鄙夷巫術，及於哈利。哈利乃受盡凌虐，寢於梯下陋室，蛛網四壁，十載如是。後德思禮家齊遊萬牲園。達力至蛇園，興起調蟒，伏於玻璃，恃蟒不能及。玻璃忽隱，達力踣乎蛇園。哈利識蛇語，能與蟒通，達力遂無大礙。德思禮疑哈利，愈惡之。及於哈利生日，年十一歲。頻有鴟鳥，投書府上，多如牛毛，充填其室。德思禮殊不堪，遂舉家遷孤島，寓茅屋。哈利誕辰夜，有巨人破家門，徑入，攜哈利。巨人又呪達力，使生豚尾。乃去。

巨人，魯霸海格也。二人同行，就倫敦斜角巷，喩哈利以始末，告其身世。初，佛地魔屠其雙親，將欲戮哈利，然爲己術所害，後隱遁。哈利既知，誓不與共戴天。遂市文房具。又如古靈閣，得一錦囊，然不審何用。

哈利遂乘列車，之霍格華茲。途中識榮恩衛斯理、妙麗格蘭傑，遂爲友。遇跩哥馬芬，紈絝子弟也，哈利惡之。後值分院之時，分院帽躑躅不定，哈利求之，遂入葛來芬多。一日，授魁地奇課，跩哥馬芬挑釁，奪奈威隆巴頓之物，擲諸天穹。哈利有天資，能御風，遽飛而收之。遂爲奧利弗木透賞識，而入魁地奇葛來芬多隊。後值競飛會，與史萊哲林爭魁，哈利猝然失馳控，幾墜地。塞弗勒斯石內卜，教師也，甚惡哈利。妙麗疑其所爲，乃呪燃石內卜衣袖。果止。因而甚疑之。

逾數日，復競飛。石內卜裁判。哈利鑒前事，勢若破竹，須臾捕金色飛賊，勝局已定。耶誕夜，哈利得隱遁衣，然未著名。數日後，哈利偶遇意若思鏡，見其雙親，而心爲之所動，庶幾走火入魔。

後擅闖生徒之禁地，得見毛毛，冥犬三首者也。遂知錦囊之所在。會海格失言，道尼樂勒梅之名，造哲人石者也。哈利與友輩聞馬人翡冷翠所述，乃知哲人石可增佛地魔靈氣，既有靈氣，則可東山再起。三人鑒前事，以爲石內卜必竊哲人石，故欲以夜中再入禁地。奈威以爲危險，欲止之。妙麗以巫術定其身，遂不能動。開禁地之門，既歷萬難，獨哈利至禁室。然欲竊哲人石者，非石內卜也，乃奎若。奎若，黑巫術守禦課師，與哈利初會於破釜酒館，頭纏白巾，爲人少言。遂知奎若之爲佛地魔所附，正邪兩事。哈利以無私心，得哲人石於意若思鏡。奎若大怒，欲殺哈利，既觸之，乃自斃。

後鄧不利多告以實情。蓋哈利之母，甚愛哈利。臨佛地魔之時，以命易命，哈利因得「愛」之護體。佛地魔雖蓋世無雙，然鐵石心腸，不知愛爲何物，故爲哈利所克。患佛地魔復竊哲人石，故已毀是石。後因哈利、榮恩、妙麗之功，奈威之勇，葛來芬多奪魁學院盃。一時無事。

### 卷二
仲夏之某日，魯休思·馬份之家養精靈多比忽現於哈利波特寢室，告之曰：「若返霍格華茲，必遭性命之危。」多比亟欲阻哈利歸校，然哈利不以為意。多比遂施術，懸其姨所製之燉卵，碎於堂下。德思禮一家誤以為哈利所為，囚之於室。多比復截榮恩、妙麗所寄之書信。然雖有此精靈作梗，榮恩偕諸兄仍以飛天魔法車救哈利於德思禮之掣肘，接至衛斯理家。

購書之日，眾人逢名作家吉德羅·洛哈簽授之會。洛哈見哈利，與之合影，贈其全套著作，且當眾宣將任教霍格華茲黑魔法防禦術。時遇馬份父子，魯休思潛以湯姆·瑞斗之日記置金妮釜中。開學當日，哈利與榮恩竟不得入月台，遂駕衛斯理先生之飛天車赴學園，誤撞渾拼柳，榮恩魔杖折損。渾拼柳毀，石內卜震怒，幾逐二人出校。

昔哈利擊退佛地魔之事，使其為全校所瞩，三人尤注：洛哈教授外，尚有傾慕哈利、好攝影之柯林·克利維，及榮恩之妹金妮·衛斯理。

然校中怪事迭起：先有管理員飛鼠之貓遭「石化」，繼有鬼魂亦遭此厄，後妙麗於書館查考怪物之際，竟亦被石化，惟撕書頁一角，書「蛇妖」之要訊。校中相傳，創校者薩拉查·史萊哲林昔因惟納純血巫師，與餘三位創者不合而去，然其離校前，密築一室，惟己或「史萊哲林之傳人」可入。此室為清血統不純者而設，傳有可怖怪物居其中。哈利能通爬說語，眾人一度疑其為兇。

一日，哈利偶於女廁得瑞斗日記，見載五十年前，瑞斗誣海格飼巨蛛阿辣哥，實開密室致一學子死，海格遂遭黜。夫子聞之，囚海格於阿茲卡班以防變。時魯休思·馬份脅校理事會，以鄧不利多未能止襲擊之事，迫其去職。鄧不利多臨行言曰：「待無人忠於吾時，吾方真離此校。汝當知，但發求救之訊，必有援手至霍格華茲。」此語若示哈利、榮恩。

校牆忽現字曰：「其骸永留密室！」蓋金妮已被擄。危急之際，海格密示哈利、榮恩，訪昔所養之蛛阿辣哥，知海格實未開密室，而室中怪物乃蛛族所懼。昔亡者實女廁之麥朵也。二人遂尋得密室之口，乃女廁洗手之盤，潛入其中。

哈利見操控密室、行襲擊者乃金妮，然彼實為日記魔法所制。佛地魔本名湯姆·瑞斗，分其魂於日記，為一分靈體。此魂片操金妮若傀儡。昔瑞斗開密室，嫁禍海格，後覺變形術師鄧不利多疑己，遂止，藏此憶於日記。日記中之魂竊金妮生氣而壯，釋蛇妖攻哈利。千鈞一髮，鄧不利多之鳳凰銜分類帽至，帽中現高錐客·葛來分多寶劍，哈利以此劍斬蛇妖。瑞斗因蛇牙貫日記而銷，金妮得蘇。此日記乃魯休思潛置金妮釜中者，然哈利無證，不得訴之。

哈利以己襪夾殘冊付魯休思，魯休思怒擲襪予家養精靈多比。依例，主贈衣物於精靈即示其自由，故多比遂得解脫。後又察洛哈之書，實盜他人冒險事而成。洛哈欲消二人之憶，反用榮恩損杖，咒術反噬，己遂失憶，長居聖蒙果醫院，不復任教。學期終，哈利、榮恩以功加分，葛來分多再奪學院盃。

### 卷三
西元一九九三年七月晦日午夜，哈利·波特得友所贈生辰禮。榮恩寄新聞剪章並窺奸之器，言其父亞瑟·衛斯理中《預言家日報》七百加隆彩，舉家往埃及遊（蓋探長子比爾·衛斯理，供職埃及古靈閣）。妙麗贈「飛天掃帚修治匣」（匣極沉，哈利初以為必是載深奧咒術之巨帙），海格貽咬人之書——《怪獸之怪獸書》（附信言此書當有用，哈利以革帶束之）。未幾得霍格華茲來函，內附許赴活米村之准書。

翌日，麻瓜新聞報重犯越獄（天狼星·布萊克），言其攜槍械。威農姨丈後告其姊瑪姬·德思禮將至訪一週（瑪姬每來輒令哈利怖懼），戒哈利勿露巫術之行，且詐稱哈利已入聖布魯特少年罪監。

瑪姬既至，七日無異狀。哈利恒以准書簽字自忍，且憶掃帚修治匣中說明文以遣懷（瑪姬嘗嗤其癡鈍）。然終夕宴間，瑪姬觸哈利逆鱗（辱其父母詹姆、莉莉），哈利怒極失制，施術使瑪姬膨若氣球，浮觸天花。哈利忿然離德思禮宅。

賴騎士公車之助（途中間天狼星乃戮十三人之黑巫，亦伏地魔之黨），兼魔法部長夫子寬宥，哈利得返霍格華茲習三年級課業（見書單方知怪獸書乃課用），且免罰。於破釜酒吧遇榮恩、妙麗，妙麗新得貓，幾噬榮恩自埃及攜歸之病鼠斑斑。

酒吧中，哈利偶聞茉莉與亞瑟於客室爭喧，蓋亞瑟欲以布萊克越獄真相告哈利（實為布萊克出獄欲殺哈利）。

次晨（九月朔），哈利於九又四分之三月台登特快車前，密告亞瑟已知追殺之事。亞瑟令哈利誓曰：「無論聞何事、遇何變，必不主動尋布萊克。」

魁地奇賽中，催狂魔驟現，欲吸哈利魂魄，哈利遂墜掃帚。鄧不利多唪咒緩其落，得不重傷，復揮袖逐退妖物。哈利寤於病榻，榮恩、妙麗告其光輪二千掃帚撞渾拚柳，碎作數十段，不可復用，哈利慟而藏殘骸於衣箱隅。

掃帚既毀，未幾得奇禮：「火閃電」。然麥教授疑其被天狼星下咒，遂沒收詳檢，哈利復鬱悒。賽前麥教授忽歸還掃帚，言已驗畢無恙，囑其安心。影戲版則至結局，哈利與天狼星誤會既釋，方得此禮，故無檢視之事。

實則彼得·佩迪魯（化形為榮恩鼠斑斑）乃真兇，彼為伏地魔之屬，因懼而出賣詹姆·波特與莉莉·伊凡。初天狼星為守密人，勸詹姆、莉莉改以佩迪魯代之。變起時，天狼星欲報不及，抵現場唯見彼得，知其為害波特夫婦之元惡，憤而欲殺之。彼得化鼠遁走，天狼星悲極仰天長笑，兼久未修容，狀若狂兇，故世人誤會。（故天狼星在阿茲卡班囈語「彼在霍格華茲……」實指彼得，其所以知者，乃見報章圖中榮恩肩鼠缺一指耳。）後眾人欲擒彼得歸校，值雷木思·路平將化狼人，稍疏之際，彼得即變鼠逸。天狼星為護哈利，與狼人鬥而重傷，踉蹌至湖濱，遇群魅圍襲。哈利欲召護法而力竭，二人魂魄將奪之際，湖對岸忽有人召成形護法——牡鹿一頭。哈利目眥朦朧，然其人身形儼若父詹姆……及甦，己臥病舍，師長與魔法部長已繫天狼星入獄，即行刑。彼得·佩迪魯早已逍遙矣。

哈利與妙麗見天狼星被執，決用時光器溯返三小時前（榮恩傷不能從）。二人救鷹馬未戮，復見往昔之己與天狼星正抗催狂魔。哈利召護法逐魅，遂與妙麗乘鷹馬飛赴高塔，救出天狼星。終天狼星騎鷹馬隱遁，匿居遠方。

分類:哈利波特